 Ọn alati tanna wadi bi isẹlẹ naa se waye lo mu ki BBC Yoruba kan si Sẹnatọ Oriolowo ati ileesẹ Ọlọpaa ipinlẹ Osun. Àwọn iròyin tì ẹ leè ní ìfẹ síí: Amọ iyalẹnu lo jẹ pe Sẹnétọ Oriolowo ati Iléeṣẹ ọlọpàá Osun takora wọn lórí ìṣẹlẹ ìkọlù naa. Alaye ileesẹ ọlọpaa ree lori rogbodiyan APC: Ileeṣẹ ọlọpaa ni ipinlẹ Ọṣun ni kii ṣe otitọ ni ahesọ iroyin to n lọ kaakiri pe awọn agbebọn lo kọlu Sẹnetọ Oriolowo. Arabinrin Yẹmisi Ọpalọla, to jẹ alukoro ileeṣẹ ọlọpaa ni ipinlẹ Ọṣun ṣalaye fun BBC Yoruba pe, ileewe girama Ayedaade Grammar School ni ilu Ikire lawọn ọmọ ẹgbẹ oṣelu APC ti n ṣe ipade. Ibẹ lo ni awọn kan lara awọn ọmọ ẹgbẹ APC to wa nibi ipade naa, ti fi ẹsun kan Sẹnetọ Oriolowo pe ko ṣe awọn ohun to yẹ si ẹkun idibo rẹ, eleyi to mu ki o binu fi ipade naa silẹ. Nigeria Car Innovator: Olatunde Ibitoye ní ọdún mẹta ní òun fi ṣe ọkọ náà torí ọdá owó Opalola ni ko si ẹnikẹni to fi ọrọ ipade naa to awọn ọlọpaa leti, nibi ti wahala naa ti bẹ silẹ. Koda, igbakeji gomina ipinlẹ Ọsun, gẹgẹ bi alukoro ileeṣẹ ọlọpaa ṣe sọ, wa nibi ipade naa. Oriolowo salaye bi ikọlu naa se waye: Amọṣa ninu ọrọ tirẹ, Sẹnetọ Oriolowo ṣalaye fun BBC Yoruba pe, alaafia ni oun n wa nibi ipade naa, ki o to di pe awọn janduku ṣadede yọ si oun. Wọn ran awọn to kọlu mi ni, wọn si ti ṣe eto ikọlu yii daadaa ni ọrọ ti Sẹnetọ Oriolowo sọ. Nibo ni ọrọ naa de duro bayii? Titi di bi a ṣe n sọrọ yii, ko tii si ẹni lee sọ ni pato awọn to wa nidi ikọlu naa. Awọn onwoye kan sọ pe ikọlu naa ko ṣẹyin wahala abẹnu to n waye ninu ẹgbẹ oṣelu naa, paapaa julọ, laarin awọn ololufẹ gomina ana ni ipinlẹ naa, Rauf Arẹgbẹṣọla ati gomina to wa nipo lọwọ, Gboyega Oyetọla. Orí kó Sẹnátọ Orilowo yọ lọwọ ikú lọjọ Àìkú Saaju la ti sọ fun yin pe Sẹnatọ tó n sojú ẹkùn ìwọ-oorùn ìpínlẹ Osun nilé ìgbìmọ asofin àgbà nilùú Abuja Aderele Orilowo bọyọ lọwọ ikú òjijì lọjọ àìkú. Ìròyìn sọ pé ń ṣe ìpàdé ẹkùn rẹ nílé ẹgbẹ nílùú Ikire nígbà tí àwọn jàgùdà yawọ olú ìlú ìjọba ìbílẹ Irewole ìpínlẹ Osun pẹlú àdá àti kùùmọ. Ọpẹlọpẹ ẹsọ ààbò tó sọ sẹnatọ náà ti kò gbà àwọn jàndùkú náà láàyè láti kojú sẹnatọr ti ti ti wọn fi gbé sálọ Kò tán síbẹ, nígbà ti tí sẹnatọ náà móríbọ, ni àwọn jàndùkú náà kó sdi àwọn ọmọ ẹgbẹ tó ku níbi ìpàdé òun. Bákan náà ni sẹnatọ òun kọ sí ojú òpó facebook rẹ pé, orí ko òun yọ lọwọ àwọn agbanipa, ogo ni fun Ọlọrun Nínú ọrọ rẹ, akọwé sẹnátọ ọgbẹni Niyi Isamotu sàlàyé pé, àwọn kò ṣẹṣl maa ṣe ìpàdé ẹgbẹ APC ni ilú Ikirie. O ní bótilẹ jẹ pé, ko sí ẹni tó farapa, síbẹ gbogbo mótò tó wà ní àyíkà ni wọn bàjẹ pátá. Ní kété tí a debẹ ni a ri pé, wàhálà bẹrẹ, sùgban pẹlú ìrànlọwọ àwọn ẹsọ àbò, ni wan sáre gbé sẹnatọ sálọ kúrò níbẹ Gẹgẹbi iroyin abẹle ṣe sọ, awọn janduku atawọn eeyan kan ti wọn fura si gẹgẹ bi agbebọn, ya bo ibudo ipade ẹgbẹ APC nilu Ikire, ti wọn si kọlu ṣẹnetọ to n ṣoju ẹkun naa nile aṣofin agba, Sẹneto Adelere Oriolowo. : Osun APC: Sẹnétọ, ọlọpàá Osun takora wọn lórí wàhálà tó fẹ gbẹmí sẹnétọ 